
RAPORT

la proiectul de Lege privind stabilirea modalităţii de aprobare a bugetelor de venituri şi cheltuieli ale institutelor naţionale de cercetare-dezvoltare


În urma examinării proiectului de lege privind stabilirea modalităţii de aprobare a bugetelor de venituri şi cheltuieli 

ale institutelor naţionale de cercetare-dezvoltare, în şedinţa din 19 martie 2002, Comisia de învăţământ, ştiinţă, tineret şi sport, cu unanimitate de voturi, propune ca acesta să fie supus spre  dezbatere şi adoptare, cu următoarele amendamente:

	Nr.

crt.
	Text iniţial
	Text propus de Comisie
	Motivare

	1
	Titlul Legii:

Lege privind modalităţile de aprobare a bugetelor de venituri şi cheltuieli ale institutelor naţionale de cercetare-dezvoltare
	Text fără modificări
	

	2
	Parlamentul României adoptă prezenta lege:
	Text fără modificări
	

	3
	Art.1 Institutele naţionale de cercetare-dezvoltare care funcţionează în baza Ordonanţei Guvernului nr.25/1995 privind reglementarea organizării şi finanţării activităţii  de cercetare-dezvoltare, aprobată cu modificări prin Legea nr.51/1996, cu modificările ulterioare, îşi organizează şi îşi desfăşoară activitatea în baza bugetelor de venituri şi cheltuieli, pentru fiecare exerciţiu financiar.
	Text fără modificări
	

	4
	Art.2 (1)  Proiectele bugetelor de venituri şi cheltuieli ale institutelor naţionale de cercetare-dezvoltare se întocmesc anual de către acestea potrivit Normelor metodologice elaborate de Ministerul Finanţelor Publice.
	Text fără modificări
	

	5
	 (2) Modul de fundamentare, întocmire şi execuţie a bugetelor de venituri şi cheltuieli ale institutelor naţionale de cercetare-dezvoltare este urmărit de ministerul coordonator.
	Text fără modificări
	

	6
	(3) Bugetele de venituri şi cheltuieli ale institutelor naţionale de cercetare-dezvoltare se aprobă prin ordin al conducătorului ministerului coordonator, cu avizul Ministerului Muncii şi Solidarităţii Sociale şi Ministerului Finanţelor Publice.
	(3) Bugetele de venituri şi cheltuieli ale institutelor naţionale de cercetare-dezvoltare se aprobă prin ordin al ministrului coordonator, cu avizul Ministerului Muncii şi Solidarităţii Sociale şi Ministerului Finanţelor Publice.
	


În raport  de obiectul şi conţinutul său, proiectul de Lege face parte din categoria legilor ordinare.

